
14 Φεβρουάριου 2018 


ΤΕΥΧΟΣ ΔΕΥΤΕΡΟ 


Αρ 


. Φύλλου 434 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Καθιέρωση εργασίας καθ' υπέρβαση του υποχρεω¬ 
τικού ωραρίου για τους υπαλλήλους του Οικονομι¬ 
κού Πανεπιστή μιου Αθηνών για το α' εξάμηνο 2018. 

2 

Αποζημίωση υπερωριακής απασχόλησης καθώς 
και νυχτερινής εργασίμων ημερών και ημερήσιας 
ή νυχτερινής που παρέχεται Κυριακές και εξαιρέ¬ 
σιμες ημέρες των υπαλλήλων του Νοσοκομείου 
ΓΝΑ «Γ. ΓΕΝΝΗΜΑΤΑΣ» μόνιμων και ιδιωτικού δι¬ 
καίου για το έτος 2018. 

3 

Έγκριση αποζημίωσης υπερωριακής απασχόλη¬ 
σης του μόνιμου προσωπικού και του προσω¬ 
πικού με σχέση εργασίας Ιδιωτικού δικαίου του 
Γενικού Νοσοκομείου Αττικής Σισμανόγλειο-Αμα- 
λία Φλέμιγκ, οργανική μονάδα ΣΙΣΜΑΝΟΓΛΕΙΟ 
(καθημερινής και αργιών -νυκτερινής εργασίμων 
ημερών και ημερήσιας ή νυκτερινής που παρέχε¬ 
ται Κυριακές και εξαιρέσιμες ημέρες) και εφημέ¬ 
ριων λοιπού επιστημονικού προσωπικού α' και β' 
εξαμήνων 2018. 

4 

Καθιέρωση με αμοιβή υπερωριακής νυχτερινής, 
εξαιρέσιμων ημερών και εφημέριων εργασίαςτου 
μόνιμου προσωπικού και του προσωπικού με σχέ¬ 
ση εργασίας ιδιωτικού δικαίου του Γενικού Νοσο¬ 
κομείου Πέλλας (Ν.Μ. Έδεσσας- Ν.Μ. Γιαννιτσών). 

5 

Έγκριση καθιέρωσης υπερωριακής εργασίας 
προσωπικού του Γενικού Νοσοκομείου Κ.Υ. Καλύ- 
μνου «ΤΟ ΒΟΥΒΑΛΕΙΟ». 


ΔΙΟΡΘΩΣΕΙΣ ΣΦΑΛΜΑΤΩΝ 

6 

Διόρθωση σφάλματος στην 76347/22-11-2017 
απόφαση του Συντονιστή Αποκεντρωμένης Δι¬ 
οίκησης Μακεδονίας Θράκης που δημοσιεύθηκε 
στο ΦΕΚ 4337/Β713-12-2017. 

7 

Διόρθωση σφάλματος στην 5568/22.12.2017 
απόφαση του Δημάρχου Χαλκιδέων, που δημοσι¬ 
εύθηκε στο ΦΕΚ 4851 /τ.Β'/29.12.2017. 


ΑΠΟΦΑΣΕΙΣ 

Αριθμ. 479 _ (1) 

Καθιέρωση εργασίας καθ'υπέρβαση του υποχρε¬ 
ωτικού ωραρίου για τους υπαλλήλους του Οικο¬ 
νομικού Πανεπιστήμιου Αθηνών για το α' εξά¬ 
μηνο 2018 . 

Ο ΠΡΥΤΑΝΗΣ ΤΟΥ ΟΙΚΟΝΟΜΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 7 και 20 του ν. 4354/2015 
«Διαχείριση των μη εξυπηρετούμενων δανείων, μισθο- 
λογικές ρυθμίσεις και άλλες επείγουσες διατάξεις εφαρ¬ 
μογής της συμφωνίας δημοσιονομικών στόχων και δι¬ 
αρθρωτικών μεταρρυθμίσεων» (ΦΕΚ176/Α716.12.2015), 
όπως ισχύει. 

2. Την υπ'αριθμ. 2/31029/ΔΕΠ/6.5.2016 εγκύκλιο του 
ΓΛΚ (ΑΔΑ: ΩΛΩΣΗ-ΟΝΜ) για την εφαρμογή των διατά¬ 
ξεων του Κεφαλαίου Β'του ν. 4354/2015 (ΦΕΚ 176 Α'). 

3. Την από 28.11.2017 απόφαση της 4ης συνεδρίασης 
της Συγκλήτου του Οικονομικού Πανεπιστημίου Αθηνών 
με θέμα «Έγκριση Προϋπολογισμού Ο.Π.Α. Οικονομικού 
Έτους 2018», με την οποία, μεταξύ άλλων, 

• αποφασίστηκε η εγγραφή πίστωσης ποσού 22.000 € 
στον Προϋπολογισμό του Ο.Π.Α., οικον. έτους 2018 για απο¬ 
ζημίωση των υπαλλήλωντου Ο.Π.Α. για εργασία καθ'υπέρ¬ 
βαση του υποχρεωτικού ωραρίου για την αντιμετώπιση 
εποχικών, έκτακτων ή επειγουσών υπηρεσιακών αναγκών. 

• εξουσιοδοτήθηκε ο Πρύτανης του Ο.Π.Α. να ορίσει 
με απόφασή του τον αριθμό των υπαλλήλων, το χρονικό 
διάστημα και τις ώρες υπερωριακής απασχόλησης τους 
μέσα στα όρια της σχετικής πίστωσης του Προϋπολογι¬ 
σμού του Πανεπιστημίου. 

4. Τις διατάξεις της παρ. 15 του άρθρου 5 του 
ν.4485/2017 (ΦΕΚ 114/4.8.2017 τ.Α'). 

5. Τη με αριθμ. 7304/11-11-2015 απόφαση του Συμ¬ 
βουλίου του Οικονομικού Πανεπιστημίου Αθηνών (συνε¬ 
δρίαση 4η/11 -11 -2015) για το διορισμό του Εμμανουήλ 
Γιακουμάκη, Καθηγητή τουΤμήματος Πληροφορικήςτης 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'434/14.02.2018 


Σχολής Επιστημών και Τεχνολογίας της Πληροφορίας, ως 
Πρύτανη του Οικονομικού Πανεπιστημίου Αθηνών (ΦΕΚ 
823/17-11-2015 τ.ΥΟΔΔ). 

6. Την με αριθμ. πρωτ. 198585/Ζ1/07-12-2015 διαπι- 
στωτική πράξη του Υπουργού και της Αναπληρώτριας 
Υπουργού Παιδείας, Έρευνας και Θρησκευμάτων, με την 
οποία διαπιστώνεται ο διορισμός του Εμμανουήλ Γιακου- 
μάκη του Αθανασίου, Καθηγητή Α' βαθμίδας του Τμήματος 
Πληροφορικής της Σχολής Επιστημών και Τεχνολογίας 
της Πληροφορίας, ως Πρύτανη του Οικονομικού Πανεπι¬ 
στημίου Αθηνών, με πλήρη θητεία, από την έκδοση της 
διαπιστωτικής πράξης (ΑΔΑ: Β8Ο04653ΠΣ-79Δ). 

7. Το υπ'αριθμ. πρωτ. 202648/Ζ1/10-12-2015 έγγραφο 
του Υπουργείου Παιδείας, Έρευνας και Θρησκευμάτων, 
σύμφωνα με το οποίο η θητεία του Πρύτανη του Οικονο¬ 
μικού Πανεπιστημίου Αθηνών είναι τετραετής και λήγει 
στις 31-08-2019. 

8. Τις διατάξεις του π.δ. 203/1996 «Οργανισμός Διοι¬ 
κητικών Υπηρεσιών Ο.Π.Α.» (ΦΕΚ 160/16.7.1996 τ.Α'). 

9. Την ανάγκη περάτωσης εποχικών, έκτακτων ή επει- 
γουσών υπηρεσιακών αναγκών οι οποίες συνεπάγονται 
την απασχόληση υπαλλήλων όλων των κλάδων και ειδι¬ 
κοτήτων του Οικονομικού Πανεπιστημίου Αθηνών πέραν 
των ωρών της υποχρεωτικής εργασίας τους. 

Συγκεκριμένα: 

Την ανάγκη υποστήριξης, ενημέρωσης, αναβάθμισης 
και ελέγχου των πάσης φύσης πληροφοριακών συστη¬ 
μάτων, της ιστοσελίδας και των δικτυακών υποδομών 
και υπηρεσιών του Πανεπιστημίου. 

-Την ανάγκη αντιμετώπισης των αυξημένων υπηρεσι¬ 
ακών αναγκών για τις εγγραφές των νεοεισερχόμενων 
φοιτητών όλων των κατηγοριών. 

-Την ανάγκη ενημέρωσης και επικαιροποίησης των 
ατομικών φακέλων των φοιτητών και αποφοίτων των 
Τμημάτων του Ο.Π.Α. 

-Την ανάγκη αντιμετώπισης των αυξημένων υπηρεσια¬ 
κών αναγκών για την διεξαγωγή των αξιολογήσεων μαθη¬ 
μάτων και διδασκόντων τωνΤμημάτωντου Πανεπιστημίου. 

-Την ανάγκη υποστήριξης των αναγκών της Φοιτητι¬ 
κής Λέσχης του Ο.Π.Α. και κάθε άλλης συναφούς προς 
αυτήν δραστηριότητας σε ώρες πέραν του υποχρεωτι¬ 
κού ωραρίου εργασίας. 

-Την ανάγκη αντιμετώπισης των αυξημένων υπηρεσι¬ 
ακών αναγκών των οικονομικών υπηρεσιών λόγω εφαρ¬ 
μογής αλλαγών στη νομοθεσία, εκτέλεσης περιοδικών 
εργασιών εντός προθεσμιών, εργασιών κλεισίματος οι¬ 
κονομικού έτους και έναρξης νέου οικονομικού έτους. 

-Την ανάγκη σύνταξης όλων των προβλεπόμενων κα¬ 
νονισμών και κανονιστικών πράξεων που προβλέπονται 
από το ν.4485/2017 «Οργάνωση και λειτουργία της ανώ¬ 
τατης εκπαίδευσης, ρυθμίσεις για την έρευνα και άλλες 
διατάξεις» (ΦΕΚ Α' 114/4.8.2017). 

- Την ανάγκη υποστήριξης της διαδικασίας συγκρότη¬ 
σης και λειτουργίας των συλλογικών οργάνων του Πα¬ 
νεπιστημίου πέραν του ωραρίου των υπαλλήλων καθώς 
και της έγκαιρης εκτέλεσης των αποφάσεων. 

-Την ανάγκη γραμματειακής υποστήριξης της διαδι¬ 
κασίας εκλογών και εξελίξεων των μελών Διδακτικού 
Ερευνητικού Προσωπικού. 


-Την ανάγκη απογραφήςτων συλλογών της βιβλιοθή¬ 
κης και της αποσυμφόρησης των συλλογών από βιβλία 
που δεν ανήκουν στην προτεινόμενη βιβλιογραφία ή 
έχουν χαμηλή κυκλοφορία. 

- Την ανάγκη εκτέλεσης εργασιών αρχειοθέτησης, 
μεταφοράς υλικού από και προς αποθηκευτικούς χώ¬ 
ρους, ταξινόμησης και καταγραφής αρχειακού υλικού 
του Πανεπιστημίου. 

-Την ανάγκη τεχνικής υποστήριξης της αίθουσας τηλε¬ 
διασκέψεων του Ο.Π.Α. σε ώρες πέραν του υποχρεωτικού 
ωραρίου εργασίας. 

-Την ανάγκη ελέγχου και παρακολούθησης της εύ¬ 
ρυθμης λειτουργίας των κτηριακών εγκαταστάσεων του 
Πανεπιστημίου. 

10. Το γεγονός ότι για την κάλυψη των προαναφερ- 
θεισών αναγκών προκαλείται δαπάνη ποσού δεκα¬ 
τεσσάρων χιλιάδων ευρώ (14.000,00 €) σε βάρος της 
πίστωσηςτου ΚΑΕ 0261.00 «Αποζημίωση για υπερωρι- 
ακή εργασία» του τακτικού προϋπολογισμού εξόδων 
οικονομικού έτους 2018 του Οικονομικού Πανεπιστη¬ 
μίου Αθηνών. 

11. Την με αριθμ. πρωτ. 0033/1/17-01-2018 απόφα¬ 
ση ανάληψης υποχρέωσης (ΑΔΑ: Ψ36Ξ469Β4Μ-Ξ7Υ) 
προϋπολογιζόμενης ετήσιας δαπάνης 22.000,00 ευρώ, 
αποφασίζουμε: 

• Εγκρίνουμε την καθιέρωση εργασίας καθ' υπέρβαση 
του υποχρεωτικού ωραρίου για τους υπαλλήλους του 
Οικονομικού Πανεπιστημίου Αθηνών από τη δημοσίευ¬ 
ση της παρούσας έως 30.6.2018 με την προβλεπόμενη 
από το νόμο αμοιβή του κατωτέρω προσωπικού για τους 
αναφερόμενους σ' αυτή λόγους, ως ακολούθως: 

Έως σαράντα (40) υπαλλήλων, μονίμων και Ι.Δ.Α.Χ., 
όλων των κλάδων και ειδικοτήτων που υπηρετούν στο 
Οικονομικό Πανεπιστήμιο Αθηνών να εργάζονται υπε- 
ρωριακά έως πενήντα (50) ώρες συνολικά ο κάθε ένας 
έως και 30.6.2018 μέσα στα όρια των πιστώσεων του 
Οικονομικού Πανεπιστημίου Αθηνών. 

Έως έντεκα (11) υπαλλήλων, μονίμων και Ι.Δ.Α.Χ., όλων 
των κλάδων και ειδικοτήτων που υπηρετούν στο Οικονο¬ 
μικό Πανεπιστήμιο Αθηνών να εργάζονται υπερωριακά 
έως σαράντα (40) ώρες συνολικά ο κάθε ένας έως και 
30.6.2018 μέσα στα όρια των πιστώσεων του Οικονομι¬ 
κού Πανεπιστημίου Αθηνών. 

Έως έξι (6) υπαλλήλων, μονίμων και Ι.Δ.Α.Χ., όλων των 
κλάδων και ειδικοτήτων που υπηρετούν στο Οικονομι¬ 
κό Πανεπιστήμιο Αθηνών να εργάζονται υπερωριακά 
έως τριάντα (30) ώρες συνολικά ο κάθε ένας έως και 
30.6.2018 μέσα στα όρια των πιστώσεων του Οικονομι¬ 
κού Πανεπιστημίου Αθηνών. 

• Με απόφαση της Προϊσταμένης Γενικής Διεύθυνσης 
Διοικητικών Υπηρεσιών θα ορίζονται ανά μήνα οι υπάλ¬ 
ληλοι με ονομαστικό κατάλογο και οι αντίστοιχες ώρες 
απασχόλησης. 

• Υπεύθυνοι για την παρακολούθηση, τον έλεγχο και 
την βεβαίωση της πραγματικής παροχής της υπερωρι- 
ακής εργασίας, ορίζονται οι αρμόδιοι Προϊστάμενοι Δι¬ 
ευθύνσεων και αυτοτελών Τμημάτων του Οικονομικού 
Πανεπιστημίου Αθηνών, σε συνδυασμό με τα δεδομένα 
του ηλεκτρονικού συστήματος παρακολούθησης της 
παρουσίας του προσωπικού. 




Τεύχος Β' 434/14.02.2018 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Ιανουάριου 2018 
Ο Πρύτανης 

ΕΜΜΑΝΟΥΗΛ ΓΙΑΚΟΥΜΑΚΗΣ 


Αριθμ. 800/09.1.2018 (2) 

Αποζημίωση υπερωριακής απασχόλησης καθώς 
και νυχτερινής εργασίμων ημερών και ημερήσι¬ 
ας ή νυχτερινής που παρέχεται Κυριακές και εξαι¬ 
ρέσιμες ημέρες των υπαλλήλων του Νοσοκομεί¬ 
ου ΓΝΑ «Γ. ΓΕΝΝΗΜΑΤΑ!» μόνιμων και ιδιωτικού 
δικαίου για το έτος 2018 . 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΑΘΗΝΩΝ «Γ. ΓΕΝΝΗΜΑΤΑ!» 

Λαμβάνοντας υπόψη: 

Ι.Το υπ'αριθμ. 38493/19-12-2017 εισερχόμενο από 
18.12.2017 Θ-ΠΠ3Μ της 1 ης ΥΠΕ Αττικής, σύμφωνα με το 
οποίο η εγκεκριμένη πίστωση πρόσθετων αμοιβών για 
το έτος 2018 ανέρχεται για την αποζημίωση υπερωριών, 
νυχτερινών και εξαιρέσιμων ημερών (μόνιμου και ιδιω¬ 
τικού δικαίου) στο ποσό των 1.517.000,00 και οι οποίες 
έχουν προϋπολογιστεί στον προϋπολογισμό του Νοσο¬ 
κομείου για το έτος 2018. 

2. Τις διατάξεις του άρθρου 20 του ν. 4354/2015 (ΦΕΚ 
176 τ.Α') σύμφωνα με τις οποίες «....Για το προσωπικό 
των Ν.Π.Δ.Δ και των Ν.Π.Ι.Δ η απόφαση καθιέρωσης 
υπερωριακής εργασίας εκδίδεται από το Διοικητικό 
Συμβούλιο ή το όργανο διοίκησης το εξουσιοδοτημένο 
από αυτό όργανο... Στις αποφάσεις αυτές καθορίζεται 
ο αριθμός των υπαλλήλων, το χρονικό διάστημα και οι 
ώρες υπερωριακής απασχόλησής τους μέσα στα όρια 
των Πιστώσεων του Προϋπολογισμού τους, μη επιτρε¬ 
πόμενης της επιβάρυνσης του Προϋπολογισμού Δημοσί¬ 
ων Επενδύσεων. Οι ανωτέρω αποφάσεις δημοσιεύονται 
στην Εφημερίδα της Κυβερνήσεως και ισχύουν από τη 
δημοσίευσή τους». Επιπλέον όπως ορίζεται στο ως άνω 
άρθρο «Οι ώρες απασχόλησης καθ' υπέρβαση του υπο¬ 
χρεωτικού ωραρίου ορίζονται ανά εξάμηνο, χωρίς να 
υπάρχει η δυνατότητα αυξομείωσης μεταξύ των δύο (2) 
εξαμήνων μέσα στο έτος, ως εξής: 

Α. Αποζημίωση για εργασία καθ'υπέρβαση του υπο¬ 
χρεωτικού ωραρίου 

α. Απογευματινή υπερωριακή εργασία μέχρι εκατόν 
είκοσι (120) ανά υπάλληλο. 

β. «....Υπερωριακή εργασία κατά τις νυχτερινές ώρες 
ή κατά τις Κυριακές και εξαιρέσιμες η μέρες, για υπαλλή¬ 
λους που ανήκουν σε υπηρεσίες που λειτουργούν, βάσει 
νόμου είτε όλες τις ημέρες του μήνα είτε σε δωδεκάωρη 
ή εικοσιτετράωρη βάση, μέχρι ενενήντα έξι (96) ώρες 
για τις νυχτερινές και μέχρι ενενήντα έξι (96) ώρες για 
τις Κυριακές και εξαιρέσιμες ημέρες ανά υπάλληλο...». 

Β. Αποζημίωση για εργασία προς συμπλήρωση του 
υποχρεωτικού ωραρίου 

1. Επιτρέπεται η καθιέρωση εργασίας με αποζημίωση 
κατά τις νυχτερινές ώρες ή κατά τις Κυριακές και εξαι¬ 


ρέσιμες ημέρες, προς συμπλήρωση της υποχρεωτικής 
εβδομαδιαίας, για υπαλλήλους που ανήκουν σε υπηρε¬ 
σίες που λειτουργούν, βάσει νόμου, είτε όλες τις ημέρες 
του μήνα είτε σε δωδεκάωρη ή εικοσιτετράωρη βάση, 
με τη διαδικασία και προϋποθέσεις της παραγράφου Α1 
του παρόντος. 

Γ. Ειδικές περιπτώσεις 

γ. για τους υπαλλήλους που είναι αποσπασμένοι ή 
διατίθενται για την εξυπηρέτηση των Γραφείων των 
Βουλευτών, των Μελών του Ευρωπαϊκού Κοινοβουλίου, 
των Πολιτικών Κομμάτων, καθώς και του Γραφείου του 
Επιτρόπου στην Ευρωπαϊκή Επιτροπή,συνολικά το μήνα 
για κάθε υπάλληλο, ως ακολούθως: 
αα) Υπερωριακή εργασία (μέχρι 22ης ώρας) 14 ώρες 
ββ) Νυχτερινή υπερωριακή εργασία (από 22ης ώρας 
μέχρι 6ης πρωινής) 5 ώρες. 

γγ) Εργασία τις Κυριακές και εξαιρέσιμες ημέρες (από 
6ης πρωινής μέχρι 22ης ώρας) ώρες 6. 

4. Το γεγονός ότι οι ανάγκες του Νοσοκομείου σε 
προσωπικό είναι αυξημένες λόγω μαζικών συνταξιοδο- 
τήσεων, μετατάξεων-μετακινήσεων, αδειών ανατροφής 
τέκνου, λήψης κανονικών αδειών, οφειλόμενων ημερών 
αργίας και το υπάρχον δυναμικό υποχρεώνεται να εργά¬ 
ζεται υπερωριακά καθημερινές και εξαιρέσιμες ημέρες, 
προκειμένου να εξυπηρετηθεί η εύρυθμη λειτουργία του 
Νοσοκομείου, αποφασίζουμε: 

1) Την έγκριση καταβολής αποζημίωσης νυχτερινής 
εργασίμων ημερών και ημερήσιας ή νυχτερινής που πα¬ 
ρέχεται Κυριακές και εξαιρέσιμες ημέρες των υπαλλήλων 
του Νοσοκομείου ΓΝΑ «Γ. ΓΕΝΝΗΜΑΤΑ!» μόνιμων και με 
σχέση εργασίας Ιδιωτικού Δικαίου για το έτος 2018, ήτοι 
συνολικός αριθμός υπαλλήλων 1155, καθώς και 550.000 
ώρες καθημερινής υπερωριακής απασχόλησης αυτών, 
συνολικού ετήσιου κόστους 1.517.000,00 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2018 
Ο Διοικητής 
ΒΑΣΙΛΕΙΟΣ ΚΕΚΕΡΗΣ 


Αριθ. απόφ. 1769/25-0 1-2018 (3) 

Έγκριση αποζημίωσης υπερωριακής απασχό¬ 
λησης του μόνιμου προσωπικού και του προ¬ 
σωπικού με σχέση εργασίας Ιδιωτικού δικαίου 
του Γενικού Νοσοκομείου Αττικής Σισμανόγλειο- 
Αμαλία Φλέμιγκ, οργανική μονάδα ΣΙΣΜΑΝΟ- 
ΓΛΕΙΟ (καθημερινής και αργιών - νυκτερινής ερ¬ 
γασίμων ημερών και ημερήσιας ή νυκτερινής που 
παρέχεται Κυριακές και εξαιρέσιμες ημέρες) και 
εφημέριων λοιπού επιστημονικού προσωπικού 
α' και β' εξαμήνων 2018 . 

Ο ΔΙΟΙΚΗΤΗΣ ΤΟΥ ΓΕΝΙΚΟΥ ΝΟΣΟΚΟΜΕΙΟΥ 
ΑΤΤΙΚΗΣ «ΣΙΣΜΑΝΟΓΛΕΙΟ - ΑΜΑΛΙΑ ΦΛΕΜΙΓΚ» 

Έχοντας υπόψη: 

1. Τις διατάξεις του ν. 3329/2005 (ΦΕΚ 81 /Α72005). 

2. Τις διατάξεις του ν. 4354/2015 (ΦΕΚ 176/Α72015) 
άρθρου 20 παρ. Α'. 

3. Την υπ'αριθ. Γ4β/Γ.Π.οικ.95850/27-12-2017 υπουρ¬ 
γική απόφαση περί κατανομής ποσού αποζημίωσης 
ενεργών εφημέριων Χημικών, Βιολόγων, Φαρμακοποιών, 
Νοσοκομειακών Φαρμακοποιών, Ψυχολόγων, Φυσικών 
Νοσοκομείων, Ακτινοφυσικών, και Κτηνιάτρων των Νο¬ 
σηλευτικών Ιδρυμάτων ανά Υγειονομική Περιφέρεια. 

4. Την υπ'αριθ. 57761/29-12-2017 (ΑΔΑ: Ω1 εγ469Η26- 
ΦΝΦ) απόφαση Διοικητή 1ης ΥΠΕ Αττικής, περί κατα¬ 
νομής ποσού 273.000,00 € για αποζημίωση ενεργών 
εφημέριων Χημικών, Βιοχημικών, Κλινικών Χημικών, Βιο¬ 
λόγων, Φαρμακοποιών, Νοσοκομειακών Φαρμακοποιών, 
Ψυχολόγων, Φυσικών Νοσοκομείων, Ακτινοφυσικών, και 
Κτηνιάτρων των Νοσοκομείων αρμοδιότητας 1ης ΥΠΕ 
ΑΤΤΙΚΗΣ, έτους 2018. 

5. Την υπ'αριθ. Γ4β/Γ.Π.οικ.95854/27-12-2017 υπουργι¬ 
κή απόφαση περί καθιέρωσης με αμοιβή υπερωριακής, 
νυκτερινής και εξαιρέσιμων ημερών εργασίας του μόνι¬ 
μου προσωπικού και του προσωπικού με σχέση εργασίας 
ιδιωτικού δικαίου των Νοσηλευτικών Ιδρυμάτων ανά 
Υγειονομική Περιφέρεια. 

6. Την υπ'αριθ. 57760/29-12-2017 (ΑΔΑ:Ω8ΓΝ469Η26- 
ΜΙΞ) απόφαση του Διοικητή της 1 ης ΥΠΕ Αττικής σχετικά 
με την κατανομή ποσού 1.195.000,00 € για το νοσοκο¬ 
μείο μας, για αμοιβή υπερωριακής, νυκτερινής και εξαι¬ 
ρέσιμων ημερών εργασίας του μόνιμου προσωπικού και 
του προσωπικού με σχέση εργασίας ιδιωτικού δικαίου 
των νοσοκομείων αρμοδιότητας 1 ης Υγειονομικής Πε¬ 
ριφέρειας Αττικής, έτους 2018. 

7. Τις ανάγκες της υπηρεσίας για υπερωριακή απα¬ 
σχόληση καθότι το νοσοκομείο εκτελεί κάθε τέσσερις 
ημέρες γενική εφημερία και επιπλέον διαθέτει στο Δήμο 
Παλλήνης εξωτερικές κοινοτικές ψυχιατρικές δομές (Ια- 
τροπαιδαγωγικό Κέντρο που εξυπηρετεί καθημερινά 
μικρούς ασθενείς, ΞΕΝΩΝΑ "ΤΟ ΣΠΙΤΙ" και ΞΕΝΩΝΑ "Ο 
ΟΡΜΟΣ" για παιδιά και εφήβους) και Ψυχιατρικό ξενώνα 
ενηλίκων "Ο ΞΕΝΙΟΣ ΦΛΥΕΥΣ" στο Δήμο Πεντέλης, το 
νοσοκομείο λειτουργεί σε 24ωρη βάση και είναι απα¬ 
ραίτητη η απασχόληση του προσωπικού και κατά τις 
Κυριακές εξαιρέσιμες και αργίες, λόγω έλλειψης προ¬ 
σωπικού σε όλες τις υπηρεσίες του νοσοκομείου, την 
επιπλέον μείωση του προσωπικού λόγω συνταξιοδοτή- 
σεων υπαλλήλων. 

8. Την ανάγκη απασχόλησης προσωπικού και πέραν 
του κανονικού ωραρίου, προκειμένου να διεκπεραιω- 
θούν καθημερινά ανάγκες του νοσοκομείου. 

9. Το υπ'αριθ. 02/10-01-2018 απόσπασμα πρακτικού 
του Δ.Σ. με το οποίο εγκρίθηκε για το έτος 2018 η κα¬ 
ταβολή αποζημίωσης υπερωριακής απασχόλησης του 
προσωπικού μονίμων και με σχέση εργασίας ιδιωτικού 
δικαίου, του ΣΙΣΜΑΝΟΓΛΕΙΟΥ ΝΟΣΟΚΟΜΕΙΟΥ α' και β' 
εξαμήνου 2018 (καθημερινής και αργιών - νυκτερινής 
εργασίμων ημερών και ημερήσιας ή νυκτερινής που πα¬ 
ρέχεται Κυριακές και εξαιρέσιμες ημέρες) και εφημέριων 
λοιπού επιστημονικού προσωπικού», αποφασίζουμε: 

Την έγκριση καταβολής αποζημίωσης νυχτερινής ερ¬ 
γασίμων ημερών και ημερήσιας ή νυχτερινής που πα¬ 
ρέχεται Κυριακές και εξαιρέσιμες ημέρες, των μονίμων 


και ιδιωτικού δικαίου υπαλλήλων (ΔΙΟΙΚΗΤΙΚΟ-ΠΑΡΑΪΑ- 
ΤΡΙΚΟ-ΤΕΧΝΙΚΟ-ΝΟΣΗΛΕΥΤΙΚΟ) της οργανικής μονάδας 
"ΣΙΣΜΑΝΟΓΛΕΙΟ" συμπεριλαμβανομένων των εξωτερι¬ 
κών δομών του για το έτος 2018 αναλυτικά ως εξής: 

Α. Αποζημίωση για εργασία προς συμπλήρωση του 
υποχρεωτικού ωραρίου κατά τις νυχτερινές εργάσιμες 
ημέρες και ημερήσιες ή νυχτερινές που παρέχονται Κυ¬ 
ριακές και εξαιρέσιμες ημέρες, μονίμων υπαλλήλων και 
των υπαλλήλων με σχέση εργασίας ιδιωτικού δικαίου 
του Νοσοκομείου, αφορά συνολικά 700 άτομα (τα οποία 
εναλλάσσονται σε βάρδιες) και 331.220 ώρες επιμερι¬ 
ζόμενες για: 

1 ο εξάμηνο του έτους 2018 σε 165.610 ώρες με κόστος 
597.500,00 € (ΚΑΕ 0261, ΚΑΕ 0263, συμπεριλαμβανομέ¬ 
νων των ΚΑΕ των εργοδοτικών εισφορών ΚΑΕ 0551, ΚΑΕ 
0552, ΚΑΕ 0555), 

2ο εξάμηνο του έτους 2018 σε 165.610 ώρες με κόστος 
597.500,00 € (ΚΑΕ 0261, ΚΑΕ 0263, συμπεριλαμβανομέ¬ 
νων των ΚΑΕ των εργοδοτικών εισφορών ΚΑΕ 0551, ΚΑΕ 
0552, ΚΑΕ 0555). 

Β. Απογευματινή υπερωριακή εργασία η οποία ορί¬ 
ζεται ανά εξάμηνο μέχρι 120 ώρες ανά υπάλληλο και 
υπερωριακή εργασία κατά τις νυχτερινές ώρες ή κατά 
τις Κυριακές και εξαιρέσιμες ημέρες η οποία ορίζεται 
ανά εξάμηνο σε 96 ώρες ανά υπάλληλο. 

Γ. Αποζημίωση για εφημερίες λοιπού επιστημονικού 
προσωπικού, (ΧΗΜΙΚΩΝ, ΒΙΟΧΗΜΙΚΩΝ, ΚΛΙΝΙΚΩΝ ΧΗΜΙ¬ 
ΚΩΝ, ΒΙΟΛΟΓΩΝ, ΦΑΡΜΑΚΟΠΟΙΩΝ, ΝΟΣΟΚΟΜΕΙΑΚΩΝ 
ΦΑΡΜΑΚΟΠΟΙΩΝ, ΨΥΧΟΛΟΓΩΝ, ΦΥΣΙΚΩΝ ΝΟΣΟΚΟ¬ 
ΜΕΙΩΝ, ΑΚΤΙΝΟΦΥΣΙΚΩΝ) για το έτος 2018 για 31 άτομα, 
1596 ημέρες εφημερίας επιμεριζόμενες για: 

1 ο εξάμηνο του έτους 2018 σε 798 ημέρες εφημερίας 
με κόστος 136.500 € (ΚΑΕ 0261, ΚΑΕ 0263, συμπεριλαμ¬ 
βανομένων των ΚΑΕ των εργοδοτικών εισφορών ΚΑΕ 
0551, ΚΑΕ 0552, ΚΑΕ 0555). 

2ο εξάμηνο του έτους 2018 σε 798 ημέρες εφημερίας 
με κόστος 136.500 € (ΚΑΕ 0261, ΚΑΕ 0263, συμπεριλαμ¬ 
βανομένων των ΚΑΕ των εργοδοτικών εισφορών ΚΑΕ 
0551, ΚΑΕ 0552, ΚΑΕ 0555)». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πεντέλη, 25 Ιανουάριου 2018 

Ο Διοικητής 

ΕΜΜΑΝΟΥΗΛ ΚΟΥΤΑΛΑΣ 


Αριθ. απόφ. 3/2 (4) 

Καθιέρωση με αμοιβή υπερωριακής νυχτερινής, 
εξαιρέσιμων ημερών και εφημέριων εργασίας 
του μόνιμου προσωπικού και του προσωπικού 
με σχέση εργασίας ιδιωτικού δικαίου του Γενι¬ 
κού Νοσοκομείου Πέλλας (Ν.Μ. Έδεσσας- Ν.Μ. 
Γιαννιτσών). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΠΕΛΛΑΣ 

Έχοντας υπόψη: 

1. Την αριθ. Υ4α/120931 (ΦΕΚ 3482/τ.Β'/31 -12-2012 

απόφαση των Υπουργών Οικονομικών - Διοικητικής 
Μεταρρύθμισης και Ηλεκτρονικής διακυβέρνησης και 
Υγείας «Οργανισμός του Γ.Ν. Έδεσσας». 

2. Την αριθ. 42/29-3-2016 διαπιστωτική πράξη κατά¬ 
ταξης των υπηρετούντων υπαλλήλων στους βαθμούς 
του ν.4369/2016. 

3. Την αριθ. 5/25-1-2015 διαπιστωτική πράξη κατά¬ 
ταξης των υπαλλήλων στα μισθολογικά κλιμάκια του 
ν.4354/2015. 

4. Την αριθ. Υ4α/123906 (ΦΕΚ 3510/τ.Β'/31-12-2012 
απόφαση των Υπουργών Οικονομικών - Διοικητικής 
Μεταρρύθμισης και Ηλεκτρονικής διακυβέρνησης και 
Υγείας «Ενοποιημένος οργανισμός του Γ.Ν. Γιαννιτσών 
και Γ.Ν. Έδεσσας». 

5. Τις διατάξεις του άρθρου 88 παρ.1 του ν. 2071/1992 
(ΦΕΚ 123/τ.Α') όπως ισχύει. 

6. Τις διατάξεις του άρθρου 12 του ν.4316/2014 (ΦΕΚ 
270/τ.Α'/24-12-2014), όπως τροποποιήθηκε μετο άρθρο 
34, παρ. 8 του ν. 4351/2015 (ΦΕΚ 164/τ.Α'/4-12-2015) 
και ισχύει. 

7. Τις διατάξεις του ν. 3329/2005 Εθνικό Σύστημα 
Υγείας και Κοινωνικής Αλληλεγγύης και λοιπές διατά¬ 
ξεις, όπως τροποποιήθηκε και συμπληρώθηκε με τους 
ν. 3527/2007 «Κύρωση συμβάσεων υπέρ νομικών προ¬ 
σώπων εποπτευόμενων από το Υπουργείο Υγείας και 
Κοινωνικής Αλληλεγγύης και λοιπές διατάξεις» και το 
ν. 3599/2007 «Σύσταση Πανελληνίου Συλλόγου Φυσι- 
κοθεραπευτών και άλλες διατάξεις». 

8. Τις διατάξεις του ν. 4024/2011 (ΦΕΚ 226/27-10-2011 / 
Α') «Συνταξιοδοτικές ρυθμίσεις ενιαίο μισθολόγιο - 
βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015» όπως τροποποιήθηκε 
και ισχύει. 

9. Τις διατάξεις του άρθρου 20 του ν. 4354/2015 (ΦΕΚ 
176/16-12-2015 τ.Α') του κεφαλαίου Β'«Μισθολογικές 
ρυθμίσεις των υπαλλήλων». 

10. Την αριθ. 2/37190/0026 απόφαση του Υπουργού 
Οικονομικών (ΦΕΚ 915/17-7-2001 /τ.Β') για τον καθορι¬ 
σμό των δικαιολογητικών πληρωμής αποζημίωσης για 
υπερωριακή, νυχτερινή, Κυριακών και εξαιρέσιμων ημε¬ 
ρών εργασίας. 

11. Την υπ' αριθ. Γ4β/Γ.Π. οικ.95854/27-12-2017 από¬ 
φαση του Υπουργού Υγείας σχετικά με την «καθιέρωση 
με αμοιβή υπερωριακής, νυχτερινής και εξαιρέσιμων 
ημερών εργασίας του μόνιμου προσωπικού και του 
προσωπικού με σχέση εργασίας Ιδιωτικού Δικαίου των 
Νοσηλευτικών Ιδρυμάτων ανά Υγειονομική Περιφέρεια», 
η οποία αναρτήθηκε με ΑΔΑ: ΩΣΘΕ465ΦΥΟ-ΟΩ3. 

12. Την αριθμ. πρ. Γ4β/ΓΠ οικ.95850/27-12-2017 από¬ 
φαση του Υπουργού Υγείας σχετικά με: «Ενεργείς εφη¬ 
μερίες Χημικών, Βιοχημικών, Κλινικών Χημικών, Βιολό¬ 
γων, Φαρμακοποιών, Νοσοκομειακών Φαρμακοποιών, 
Ψυχολόγων, Φυσικών Νοσοκομείων - Ακτινοφυσικών 
και Κτηνιάτρων των Νοσηλευτικών Ιδρυμάτων ανά 
Υγειονομική Περιφέρεια», η οποία αναρτήθηκε με ΑΔΑ: 
6ΠΑ1456ΦΥΟ-2Ι2. 

13. Την αριθ. 1278/29-12-2017 απόφαση της3ηςΥΠΕ 
Μακεδονίας με θέμα: «Κατανομή ωρών και πιστώσεων 
υπερωριακής, νυχτερινής και εξαιρέσιμων ημερών ερ¬ 


γασίας του μόνιμου προσωπικού και του προσωπικού 
με σχέση εργασίας Ιδιωτικού Δικαίου των Νοσηλευτικών 
Ιδρυμάτων της 3ης Υγειονομικής Περιφέρειας». (ΑΔΑ: 
ΩΕΕΙΟΡΕΠ-ΓΦ6). 

14. Την αριθ. 1277/29-12-2017 απόφαση κατανομής 
με θέμα: «Ενεργείς εφημερίες Χημικών, Βιοχημικών, Κλι¬ 
νικών Χημικών, Βιολόγων. Φαρμακοποιών, Νοσοκομεια¬ 
κών Φαρμακοποιών, Ψυχολόγων, Φυσικών Νοσοκομεί¬ 
ων - Ακτινοφυσικών και Κτηνιάτρων των Νοσηλευτικών 
Ιδρυμάτων της 3ης ΥΠΕ Μακεδονίας». (ΑΔΑ:ΩΝΡ10ΡΕΠ- 
ΕΦ3) 

15. Τις αυξημένες υπηρεσιακές ανάγκες που προκύ¬ 
πτουν από την επιφόρτιση του υπάρχοντος προσωπικού 
με πρόσθετο έργο όπως (α) τη συλλογή και λεπτομερή 
καταγραφή στοιχείων που αφορούν την Ιατρική, Διοικη¬ 
τική,Τεχνική και Νοσηλευτική υπηρεσία και απαιτούνται 
για την διαδικτυακή ενημέρωση, (β) τη μηνιαία συλλογή 
και καταγραφή πινάκων και καταστάσεων οικονομικών 
και λειτουργικών στοιχείων στη διαδικτυακή πλατφόρμα 
θ5γ.ηθΐ., (γ) τη γραμματειακή υποστήριξη για την επί¬ 
τευξη της φαρμακοοικονομίας, (δ) την ανάγκη καθα- 
ρογραφής των πρακτικών του Δ.Σ., (ε) τον έλεγχο των 
προϋπολογιστικών στοιχείων για εφημερίες γιατρών 
(στ) τον ενεχυριασμό τιμολογίων και τη τροποποίηση 
προϋπολογισμού, (ζ) τη γραμματειακή υποστήριξη της 
Ιατρικής Υπηρεσίας, (η) τη γραμματειακή υποστήριξη 
του Συμβουλίου Προσλήψεων - κρίσεων ιατρών ΕΣΥ 
του Νοσοκομείου και των Κέντρων Υγείας αρμοδιότη¬ 
τας του και (θ) την έγκαιρη υποβολή νοσηλειών και πα- 
ρακλινικών εξετάσεων στα ασφαλιστικά ταμεία για την 
ταχύτερη είσπραξη των οφειλών, (ι) την υποστήριξη για 
την οικονομική τακτοποίηση των οφειλών από ασθενείς 
χωρίς βιβλιάρια ασθένειας, (ια) τη κάλυψη περιστατικών 
ύστερα από κλήση ασθενοφόρου, (ιβ) την έγκαιρη ανάρ¬ 
τηση στο Διαδικτυακό τόπο «Διαύγεια» των αναγκαίων 
δεσμεύσεων πιστώσεων, (ιγ) την έγκαιρη και ολοκλη¬ 
ρωμένη σύνταξη συμβάσεων με προμηθευτές, (ιδ) την 
έγκαιρη διενέργεια και ολοκλήρωση του Προγράμματος 
Προμηθειών Υγεία (ιε) τη γραμματειακή υποστήριξη του 
Παθολογοανατομικού εργαστηρίου, (ιστ) τη συντήρη¬ 
ση του Κεντρικού Δικτύου και κεντρικών εξυπηρετητών 
(5θΓνθΓ5) του Νοσοκομείου και του Κέντρου Υγείας Αρι¬ 
δαίας, (1ζ) την εφημεριακή κάλυψη του Φαρμακείου, 
(ιη) την εφημεριακή κάλυψη της Τεχνικής Υπηρεσίας, 
(ιθ) τις αυξημένες ανάγκες στο Μικροβιολογικό εργα¬ 
στήριο, (κ) την εφημεριακή κάλυψη των έκτακτων ανα¬ 
γκών στα τμήματα της Νοσηλευτικής Υπηρεσίας, (κα) την 
εφημεριακή κάλυψη του Μικροβιολογικού τμήματος και 
του Σταθμού Αιμοδοσίας από επιστημονικό προσωπικό 
κλάδου Χημικών-Βιοχημικών Βιολόγων λόγω έλλειψης 
ειδικευομένων, (κβ) την αντιμετώπιση ζητημάτων που 
αποτελούν απειλές για τη δημόσια υγεία όπως επιδημίες, 
λοιμώξεις κ.α. 

16. Το γεγονός ότι η δαπάνη που προκύπτει από τη κα¬ 
θιέρωση της υπερωριακής νυχτερινής και εξαιρέσιμων 
ημερών εργασίας θα βαρύνει τους ΚΑΕ 0261 και 0263 
του προϋπολογισμού του ΓΝ Πέλλας, σύμφωνα με τη 
κατανομή που έγινε με τις αριθμ 1277,1278/29-12-2017 
αποφάσεις της 3ης ΥΠΕ Μακεδονίας, κατόπιν των πα¬ 
ραπάνω. 

17. Την αριθ. Γ2/874/23.01.2018 εισήγηση του Προέ¬ 
δρου, αποφασίζει: 

Εγκρίνει την καθιέρωση της υπερωριακής απογευμα¬ 
τινής, νυχτερινής, εξαιρέσιμης εργασίας και εφημέριων 
των υπαλλήλων της Ν.Μ. Έδεσσας και της Ν.Μ. Γιαννι¬ 
τσών του Γενικού Νοσοκομείου Πέλλας από τη δημοσί¬ 
ευση της παρούσας και μέχρι 31-12-2018 ως εξής: 

Α. Για τη Ν.Μ. Έδεσσας 

1) Απογευματινή υπερωριακή εργασία μέχρι 207 
υπαλλήλους μηνιαίως και έως 120 ώρες ανά εξάμηνο 
ανά υπάλληλο. 

2) Νυχτερινή - εξαιρέσιμη υπερωρία μέχρι 110 υπαλ¬ 
λήλους μηνιαίως και έως 96 ώρες ανά εξάμηνο ανά 
υπάλληλο. 

3) Εφημεριακή κάλυψη του Φαρμακείου από 2 φαρ¬ 
μακοποιούς και του Μικροβιολογικού-Σταθμού Αιμο¬ 
δοσίας από 1 υπάλληλο κλάδου Χημικών-Βιοχημικών 
Βιολόγων, μέχρι του εγκεκριμένου ποσού της ως άνω 
αναφερθείσας κατανομής της 3ης ΥΠΕ Μακεδονίας. Ο 
αριθμός των εφημέριων ανά υπάλληλο θα καθορίζεται 
σε μηνιαία βάση ύστερα από απόφαση του Διοικητικού 
Συμβουλίου του Γ.Ν. Πέλλας. 

4) Προς συμπλήρωση του υποχρεωτικού ωραρίου 
κατά τις νυχτερινές και εξαιρέσιμες ημέρες εργασίας 
από 300 υπαλλήλους περίπου μηνιαίως. 

Σε ετήσια βάση οι ώρες για την υπερωριακή εργασία 
δεν θα υπερβαίνουν τις 8.500 ώρες με δαπάνη μέχρι 
26.300 ευρώ και οι ώρες για εργασία προς συμπλήρωση 
του υποχρεωτικού ωραρίου κατά τις νυχτερινές ώρες ή 
κατά τις Κυριακές και εξαιρέσιμες ημέρες δεν θα υπερ¬ 
βαίνουν τις 90.000 ώρες με δαπάνη 318.000 ευρώ. 

Β. Για τη Ν.Μ. Γιαννιτσών 

1) Απογευματινή υπερωριακή εργασία μέχρι 250 
υπαλλήλους μηνιαίως και έως 120 ώρες ανά εξάμηνο 
ανά υπάλληλο. 

2) Νυχτερινή - εξαιρέσιμη υπερωρία μέχρι 250 υπαλ¬ 
λήλους μηνιαίως και έως 96 ώρες ανά εξάμηνο ανά 
υπάλληλο. 

3) Εφημεριακή κάλυψη του Φαρμακείου από 1 Φαρ¬ 
μακοποιό μέχρι 96 εφημερίες. 

4) Προς συμπλήρωση του υποχρεωτικού ωραρίου 
κατά τις νυχτερινές και εξαιρέσιμες ημέρες εργασίας 
από 280 υπαλλήλους περίπου μηνιαίως. 

Σε ετήσια βάση οι ώρες για την υπερωριακή εργασία 
δεν θα υπερβαίνουν τις 4.500 ώρες με δαπάνη μέχρι 
22.500 ευρώ και οι ώρες για εργασία προς συμπλήρωση 
του υποχρεωτικού ωραρίου κατά τις νυχτερινές ώρες ή 
κατά τις Κυριακές και εξαιρέσιμες ημέρες δεν θα υπερ¬ 
βαίνουν τις 94.894 ώρες με δαπάνη 321.800 ευρώ. 

Γ. Η κατανομή των ωρών υπερωριακής απασχόλησης 
θα γίνεται κάθε φορά ανάλογα με τις ανάγκες της υπη¬ 
ρεσίας, χωρίς να γίνεται υπέρβαση των συνολικών ωρών, 
οι οποίες εγκρίνονται με την παρούσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Γιαννιτσά, 24 Ιανουάριου 2018 
Ο Πρόεδρος 
ΧΡΗΣΤΟΣ ΣΜΙΑΣ 


Αριθμ. απόφ. 5 (5) 

Έγκριση καθιέρωσης υπερωριακής εργασίας 
προσωπικού του Γενικού Νοσοκομείου Κ.Υ. Κα- 
λύμνου «ΤΟ ΒΟΥΒΑΛΕΙΟ». 

Ο ΑΝΑΠΛΗΡΩΤΗΣ ΔΙΟΙΚΗΤΗΣ 

ΤΗΣ ΝΟΣΟΚΟΜΕΙΑΚΗΣ ΜΟΝΑΔΑΣ ΤΟΥ ΓΕΝ. 

ΝΟΣΟΚΟΜΕΙΟΥ Κ.Υ. ΚΑΛΥΜΝΟΥ 

«ΤΟ ΒΟΥΒΑΛΕΙΟ»,ΤΟΥ ΕΝΙΑΙΟΥ Ν.Π.Δ.Δ. 

«Γ.Ν. ΡΟΔΟΥ - Γ.Ν.-Κ.Υ. ΚΩ-Γ.Ν.-Κ.Υ. ΚΑΛΥΜΝΟΥ» 

Έχοντας υπόψη: 

1. Τις διατάξεις του ν.3329/2005 κεφάλαιο Β', άρθρο 
7, παρ. 3, 4, 5, 6 και 7 «Περί Διοίκησης νοσοκομείων 
Ε.Σ.Υ.Κ.Α. και αρμοδιοτήτων Διοικητή». 

2. Τις διατάξεις του ν.3527/2007, κεφάλαιο Β', «Κύρωση 
συμβάσεων υπέρ νομικών προσώπων εποπτευόμενων 
από το Υπουργείο Υγείας και Κοινωνικής Αλληλεγγύης 
και λοιπές διατάξεις». 

3. Τις διατάξεις του ν.3868/2010, άρθρο 4, «Αναβάθμι¬ 
ση του Εθνικού Συστήματος Υγείας και λοιπές διατάξεις 
αρμοδιότητας του Υπουργείου Υγείας και Κοινωνικής 
Αλληλεγγύης». 

4. Την υπ' αριθμ. Υ4α/ΟΙΚ 39165/10-04-2012 κοινή 
υπουργική απόφαση «Οργανισμός του Γενικού Νοσο¬ 
κομείου - Κ.Υ. Καλύμνου'Ύο Βουβάλειο"» (Φ.Ε.Κ. 1245/ 
Β'/11 -04-2012), όπως τροποποιήθηκε με την υπ' αριθμ. 
Υ4α/11549/13/20-05-2013 κοινή υπουργική απόφαση 
«Τροποποίηση θέσεων ειδικευμένων γιατρών ΕΣΥ σε 
Νοσοκομεία και Νοσοκομειακές Μονάδες αρμοδιότητας 
της 2ης ΥΠΕ ΑΤΤΙΚΗΣ» (Φ.Ε.Κ. 1289/Β728-05-2013) και την 
υπ' αριθμ. Υ4α/οικ.24932/11-03-2014 κοινή υπουργική 
απόφαση «Τροποποίηση-συμπλήρωσητου ενοποιημένου 
Οργανισμού του Γενικού Νοσοκομείου Ρόδου «Ανδρέας 
Παπανδρέου» - Γ.Ν.-Κ.Υ. Κω «Ιπποκράτειον» - Γ.Ν.-Κ.Υ. Κα- 
λύμνου «Το Βουβάλειο» (ΦΕΚ 780/Β728-03-2014). 

5. Την υπ' αριθμ. Πρωτ. Υ4α/οικ. 123825/31-12-2012 
κοινή υπουργική απόφαση «Ενοποιημένος Οργανισμός 
Γενικού Νοσοκομείου Ρόδου «Ανδρέας Παπανδρέου», 
του Γενικού Νοσοκομείου -Κ.Υ. Κω «Ιπποκράτειο» και του 
Γενικού Νοσοκομείου-ΚΥ. Καλύμνου'Ύο Βουβάλειο"» 
(Φ.Ε.Κ. 3486/Β731-12-2012). 

6. Την υπ'αριθμ. 180/23-05-2016 Πράξη Διοικητή του 
Γ.Ν. Ρόδου «ΑΝΔΡΕΑΣ ΠΑΠΑΝΔΡΕΟΥ» - Γ.Ν.-Κ.Υ. Κω «ΙΠ- 
ΠΟΚΡΑΤΕΙΟΝ» - Γ.Ν.-Κ.Υ. Καλύμνου «ΤΟ ΒΟΥΒΑΛΕΙΟ», 
περί εκχώρησης αρμοδιοτήτων στον Αναπληρωτή Δι¬ 
οικητή κ. Βόλο Εμμανουήλ του Γ.Ν.-Κ.Υ. Καλύμνου «Το 
Βουβάλειο». 

7. Τις διατάξεις του ν. 4354/2015, άρθρο 20 (Φ.Ε.Κ. 176/ 
Α'/16-12-2015), όπως τροποποιήθηκε με το ν. 4384/2016 
(Φ.Ε.Κ. 78/Α726-04-2016). 

8. Την υπ'αριθμ. 2/1015/ΔΕΠ/05-01 -2016 εγκύκλιο 
του Υπουργείου Οικονομικών, Γενικό Λογιστήριο του 
Κράτους. 

9. Την υπ'αριθμ. Γ4β/Γ.Π. 95854/27-12-2017 κοινή από¬ 
φαση του Υπουργού και του Αναπληρωτή Υπουργού 
Υγείας «Καθιέρωση με αμοιβή υπερωριακής, νυχτερινής 
και εξαιρέσιμων ημερών εργασίας του μόνιμου προσω¬ 
πικού και του προσωπικού με σχέση εργασίας ιδιωτικού 
δικαίου των Νοσηλευτικών Ιδρυμάτων ανά Υγειονομική 
Περιφέρεια». 

10. Την υπ'αριθμ. Πρωτ. 62489/29-12-2017 απόφαση 
της Διοικήτριας της 2ης Υ.Πε. Πειραιώς και Αιγαίου, με 
την οποία εγκρίθηκε για το έτος 2018, η κατανομή υπε- 
ρωριακής, νυχτερινής και εξαιρέσιμων ημερών εργασίας, 
του μόνιμου προσωπικού και του προσωπικού με σχέση 
εργασίας Ιδιωτικού Δικαίου των Νοσηλευτικών Ιδρυμά¬ 
των αρμοδιότητας της, οι οποίες για το Γ.Ν.-Κ.Υ. Καλύ- 
μνου «Το Βουβάλειο», ανέρχονται στις (35.156) ώρες για 
εκατόν είκοσι (120) άτομα και στο ποσό των 162.000,00€. 

11. Την υπ' αριθμ. Γ4β/Γ.Π. 95850/27-12-2017 κοινή 
απόφαση Υπουργού και Αναπληρωτή Υπουργού Υγείας 
«Εφημερίες Χημικών, Βιοχημικών, Κλινικών Χημικών, Βιο¬ 
λόγων, Φαρμακοποιών, Νοσοκομειακών Φαρμακοποιών, 
Ψυχολόγων, Φυσικών Νοσοκομειακών-Ακτινοφυσικών 
και Κτηνιάτρων των Νοσηλευτικών Ιδρυμάτων ανά Υγει¬ 
ονομική Περιφέρεια». 

12. Την υπ'αριθμ. 62488/29-12-2017 απόφαση της 
Διοικήτριας της 2ης Υ.Πε. Πειραιώς και Αιγαίου, με την 
οποία εγκρίθηκε το ποσό των δύο εκατομμυρίων πενή¬ 
ντα χιλιάδων ευρώ (2.050.000,00€) για την αποζημίω¬ 
ση ενεργών εφημέριων Χημικών, Βιοχημικών, Κλινικών 
Χημικών, Βιολόγων, Φαρμακοποιών, Νοσοκομειακών 
Φαρμακοποιών, Ψυχολόγων, Φυσικών νοσοκομείων, 
Ακτινοφυσικών και Κτηνιάτρων έτους 2018. Για το Γ.Ν.- 
Κ.Υ. Καλύμνου «Το Βουβάλειο» αναλογεί το ποσό των 
28.000,00€ για δύο (2) άτομα και τριακόσιες πέντε (305) 
εφημερίες. 

13. Το γεγονός ότι στους Φαρμακοποιούς - Νοσοκομει¬ 
ακούς Φαρμακοποιούς, Χημικούς Βιοχημικούς, Κλινικούς 
Χημικούς, Βιολόγους, Ψυχολόγους, Κτηνιάτρους και Φυ¬ 
σικούς Νοσοκομείων - Ακτινοφυσικούς που υπηρετούν 
σε Νοσοκομειακά Ιδρύματα της επαρχίας επιτρέπεται η 
καταβολή αποζημίωσης μέχρι δέκα (10) εφημέριων, το 
μέγιστο, κατά μήνα. 

14. Το γεγονός ότι ο αριθμός των συμμετεχόντων σε 
υπερωριακή, νυκτερινή και εξαιρέσιμων ημερών εργα¬ 
σία καθώς και οι ώρες κατά εργαζόμενο καθορίζονται 
με απόφαση του Δ.Σ. του Νοσοκομείου. 

15. Την ανάγκη 24ωρης κάλυψης του Νοσοκομείου 
με νοσηλευτικό, παραϊατρικό και τεχνικό προσωπικό. 

16. Τις αυξημένες υπηρεσιακές υποχρεώσεις που καθι¬ 
στούν την ανάγκη του προσωπικού να εργάζεται πέραν 
του κανονικού ωραρίου, αποφασίζουμε: 

1) Εγκρίνουμε την καθιέρωση με αμοιβή απογευματι¬ 
νής υπερωριακής, νυχτερινής και εξαιρέσιμων ημερών 
εργασίας μονίμου και Ιδιωτικού Δικαίου προσωπικού, για 


το χρονικό διάστημα από 01-01-2018 έως 31-12-2018. 
Το συνολικό ετήσιο ποσό των 162.000,00€ επιμερίζεται 
ως εξής ανά Κ.Α.Ε.: 0261:41.124,44€, 0263:108.119,10€, 
0561 ως 0566 (εργοδοτικές εισφορές): 12.756,46€. 

2) Εγκρίνουμε την καταβολή αποζημίωσης για ενεργείς 
εφημερίες δύο (2) ατόμων επιστημονικού προσωπικού, 
για το χρονικό διάστημα από 01-01-2018 έως 31 -12-2018 
μέχρι του εγκεκριμένου ποσού των 28.000,00€ το οποίο 
επιμερίζεται ως εξής ανά Κ.Α.Ε.: 0261:11.642,66€, 0263: 
10.639,23€, 0561 ως 0566 (εργοδοτικές εισφορές): 
5.718,11€. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κάλυμνος, 24 Ιανουάριου 2018 
Ο Αναπληρωτής Διοικητής 
ΕΜΜΑΝΟΥΗΛ ΒΟΛΟΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην 76347/22-11-2017 απόφαση του Συντονιστή 
Αποκεντρωμένης Διοίκησης Μακεδονίας Θράκης που 
δημοσιεύθηκε στο ΦΕΚ4337/Β713-12-2017 στη σελίδα 
57959 στην Β' στήλη, στον 3 στίχο έκτων άνω διορθώ¬ 
νεται: 

Το εσφαλμένο: «ορισμένου χρόνου», 
στο ορθό: «αορίστου χρόνου». 

(Από την Αποκεντρωμένη Διοίκηση 
Μακεδονίας Θράκης) 


(7) 

Στην 5568/22.12.2017 απόφαση του Δημάρχου Χαλκι- 
δέων, που δημοσιεύθηκε στο ΦΕΚ 4851/τ.Β'/29-12-2017, 
στη σελίδα 67772, στον 18ο στίχο εκ των κάτω, στον 
πίνακα που αφορά στο υπάλληλο ΚΑΤΣΑΛΙΦΗ ΑΝΤΩΝΙΟ, 
στην τρίτη στήλη με τίτλο κλάδος διορθώνεται: 

Το εσφαλμένο: «ΔΕΙ», 
στο ορθό: «ΠΕΙ». 

(Από το Δήμο Χαλκιδέων) 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.βΐ.ςΓ· Για 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ΐΛ/6βπΐ35ΐ6ΐ·.6ί(5)6ί.αΓ με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ.9 Γ με τ Π χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής ΔημοσιευτέαςΎλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 1 0432, Αθήνα Ιστοσελίδα: νννννν.θΙ.0Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: Ιΐ6ΐρά65ΐ<.6ΐ@6ΐ.9ΐ' 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) ννθΙ>ιπ3$Ιθΐ , .θΙ@θ1.9 | ' 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9Γ3Πΐιπ3ΐ6ί3@6ΐ.9 | ' 

























